open-index/open-wikipedia-markdown huggingface dataset:
অ্যান বাস্টিং

**অ্যান ডেভিস বাস্টিং** একজন আমেরিকান বার্ধক্যবিদ্যা বিশেষজ্ঞ। তিনি বর্তমানে উইসকনসিন-মিলওয়াকি বিশ্ববিদ্যালয়-এর পেক স্কুল অব দ্য আর্টস-এ ইংরেজির অধ্যাপক হিসেবে কর্মরত। তার কাজ মূলত বার্ধক্য, স্মৃতি এবং ডিমেনশিয়া বা স্মৃতিভ্রংশ কেন্দ্রিক। তিনি বয়স্ক ব্যক্তি এবং সমাজ—উভয় দৃষ্টিভঙ্গি থেকে এবং বয়স্কদের সেবায় থিয়েটার, গল্প বলা এবং অন্যান্য শিল্পের ব্যবহার নিয়ে কাজ করেন। তিনি ২০১৬ সালের ম্যাকআর্থার ফেলোদের (যা "জিনিয়াস গ্রান্ট" নামে পরিচিত) অন্যতম একজন প্রাপক।

## জীবন
তিনি কলোরাডো কলেজ, উইসকনসিন-ম্যাডিসন বিশ্ববিদ্যালয় এবং মিনেসোটা বিশ্ববিদ্যালয় থেকে স্নাতক ও উচ্চতর ডিগ্রি অর্জন করেন।

## প্রকাশনা

### বই
* *The Stages of Age: Performing Age in Contemporary American Culture*, ইউনিভার্সিটি অব মিশিগান প্রেস, ১৯৯৮।
* *The arts and dementia care: A resource guide*, নিউ ইয়র্ক: ন্যাশনাল সেন্টার ফর ক্রিয়েটিভ এজিং, ২০০৩।
* *Forget Memory: Creating Better Lives for People with Dementia*, জেএইচইউ প্রেস, ১ নভেম্বর ২০০৯।
* *TimeSlips Creativity Journal*, ইউডব্লিউএম সেন্টার অন এজ অ্যান্ড কমিউনিটি, ২০০৪।
* বাস্টিং, অ্যান; টাওয়াই, মরিন; রোজ, এলি (সম্পাদক)। *The Penelope Project: An Arts-Based Odyssey to Change Elder Care*, ইউনিভার্সিটি অব আইওয়া প্রেস, ১৫ মে ২০১৬।

### জার্নাল
* বাস্টিং, এ. ডি. (২০০১) "God is a talking horse: Performance of self in dementia"। *The Drama Review* ৪৫(৩): ৭৮–৯৪।
* বাস্টিং, এ. ডি. (২০০৩) "Looking back from loss: Performing the ‘self' in Alzheimer’s disease"। *Journal of Aging Studies* ১৭(১): ৮৭–৯৯।
* বাস্টিং, এ. ডি. (২০০৬) "The arts and dementia care"। *Generations* ৩০(১): ১৬–২০।
* ডি মেদেইরোস, কে., এবং এ. ডি. বাস্টিং (২০১৩) "Shall I compare thee to a dose of Donepezil?: Cultural arts interventions in dementia care research"। *The Gerontologist* ৫৪(৩): ৩৪৪–৩৫৩।
* ম্যাকফ্যাডেন এস., এবং এ. ডি. বাস্টিং (২০১০) "Healthy aging persons and their brains: Promoting resilience through creative engagement"। *Clinics in Geriatric Medicine* ২৬(১): ১৪৯–১৬১।

## তথ্যসূত্র

## বহিঃসংযোগ
* বাস্টিংয়ের পেশাদার ওয়েবসাইট
* থিয়েটার শিল্পী অ্যান বাস্টিং ম্যাকআর্থার ফেলো মনোনীত, *এনপিআর*, ২২ সেপ্টেম্বর ২০১৬।
* ম্যাকআর্থার ফাউন্ডেশন ওয়েবসাইটে বাস্টিংয়ের ভিডিও এবং সংক্ষিপ্ত জীবনী

বিষয়শ্রেণী:১৯৬০-এর দশকে জন্ম
বিষয়শ্রেণী:জীবিত ব্যক্তি
বিষয়শ্রেণী:মিনেসোটা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:উইসকনসিন-ম্যাডিসন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:উইসকনসিন-মিলওয়াকি বিশ্ববিদ্যালয়ের শিক্ষক
বিষয়শ্রেণী:আমেরিকান নারী শিক্ষাবিদ
বিষয়শ্রেণী:ম্যাকআর্থার ফেলো
বিষয়শ্রেণী:আমেরিকান বার্ধক্যবিদ্যা বিশেষজ্ঞ
বিষয়শ্রেণী:নারী বার্ধক্যবিদ্যা বিশেষজ্ঞ
বিষয়শ্রেণী:উইসকনসিনের লেখক
বিষয়শ্রেণী:২১শ শতাব্দীর আমেরিকান নারী
বিষয়শ্রেণী:আমেরিকান সামাজিক উদ্যোক্তা
বিষয়শ্রেণী:জন্মের বছর অনুপস্থিত (জীবিত ব্যক্তি)
অ্যামি বেন্টলি

**অ্যামি বেন্টলি** নিউ ইয়র্ক বিশ্ববিদ্যালয়ের স্টেইনহার্ট স্কুল অফ কালচার, এডুকেশন অ্যান্ড হিউম্যান ডেভেলপমেন্টের পুষ্টি ও খাদ্য অধ্যয়ন বিভাগের খাদ্য অধ্যয়ন বিষয়ক অধ্যাপক। তিনি এনওয়াইইউ আরবান ফার্ম ল্যাব এবং এক্সপেরিমেন্টাল কুইজিন কালেকটিভের সহ-প্রতিষ্ঠাতা।

তিনি পেনসিলভেনিয়া বিশ্ববিদ্যালয় থেকে আমেরিকান সিভিলাইজেশনে পিএইচডি সম্পন্ন করেছেন। তার গবেষণার বিষয়বস্তু অত্যন্ত বিস্তৃত, যার মধ্যে খাদ্যের সামাজিক ও সাংস্কৃতিক ইতিহাস, খাদ্য ব্যবস্থা এবং পুষ্টি ও স্বাস্থ্য অন্তর্ভুক্ত। তার বৈচিত্র্যময় গবেষণার ফলে বিভিন্ন জার্নাল ও বইয়ে অনেক নিবন্ধ প্রকাশিত হয়েছে। তিনি দ্বিতীয় বিশ্বযুদ্ধের সময় মার্কিন যুক্তরাষ্ট্রে খাদ্য রেশনিংয়ের রাজনীতি থেকে শুরু করে নৃবিজ্ঞানী সিডনি মিন্টজের চিনি শিল্পের বিশ্লেষণ পর্যন্ত বিভিন্ন বিষয়ে কাজ করেছেন।

## পুরস্কার
* তার বই "ইভেনটিং বেবি ফুড: টেস্ট, হেলথ, অ্যান্ড দ্য ইন্ডাস্ট্রিয়ালাইজেশন অফ দ্য আমেরিকান ডায়েট" ২০১৫ সালে অ্যাসোসিয়েশন ফর দ্য স্টাডি অফ ফুড অ্যান্ড সোসাইটি (ASFS) থেকে "সেরা বই পুরস্কার" লাভ করে।
* একই বই ২০১৫ সালে "রেফারেন্স এবং স্কলারশিপ" বিভাগে জেমস বিয়ার্ড ফাউন্ডেশন পুরস্কারের জন্য ফাইনালিস্ট হয়েছিল।

## নির্বাচিত গ্রন্থপঞ্জি
**বইসমূহ**
* *Inventing Baby Food: Taste, Health, and the Industrialization of the American Diet*. University of California Press (সেপ্টেম্বর, ২০১৪)।
* *Eating for Victory: Food Rationing and the Politics of Domesticity* (Urbana: The University of Illinois Press, ১৯৯৮)

**সম্পাদিত খণ্ড**
* Bentley, Amy and Hi’ilei Hobart. "Food in Recent U.S. History." In *Food in Time and Place*, University of California Press, ২০১৪।
* Yelvington, Kevin A. and Amy Bentley, "Mintz, Sidney," in *Theory in Social and Cultural Anthropology: An Encyclopedia*, Los Angeles: Sage Reference (২০১৩)।

## পেশাগত কার্যক্রম
বেন্টলি খাদ্য অধ্যয়ন বিষয়ক বেশ কয়েকটি সম্পাদকীয় ও উপদেষ্টা বোর্ডে কাজ করেন, যার মধ্যে *ফুড, কালচার অ্যান্ড সোসাইটি* এবং *ফুড অ্যান্ড ফুডওয়েস* অন্যতম।

## তথ্যসূত্র

বিষয়শ্রেণী:মার্কিন নারী বিজ্ঞানী
বিষয়শ্রেণী:পুষ্টি বিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:পেনসিলভেনিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:একবিংশ শতাব্দীর মার্কিন নারী
অ্যামেলিয়া ফ্রাঙ্ক

**অ্যামেলিয়া জিপোরা ফ্রাঙ্ক** (৪ মার্চ, ১৯০৬ - ১৬ আগস্ট, ১৯৩৭) ছিলেন একজন মার্কিন পদার্থবিদ যিনি চুম্বকত্বের কোয়ান্টাম বলবিজ্ঞান নিয়ে কাজের জন্য পরিচিত। তিনি নোবেল বিজয়ী ইউজিন উইগনার-এর স্ত্রী ছিলেন।

## শিক্ষা ও কর্মজীবন
ফ্রাঙ্ক তার স্নাতক শিক্ষার জন্য গাউচার কলেজে পড়াশোনা করেন এবং ১৯২৮ সালে স্নাতক হন। তিনি ফি বেটা কাপ্পা সোসাইটির সদস্য ছিলেন, হকি ও বেসবল দলে খেলতেন, এবং ফিজিক্স ক্লাবের সদস্য ছিলেন।

তিনি স্নাতকত্তোর পড়াশোনার জন্য উইসকনসিন-ম্যাডিসন বিশ্ববিদ্যালয়ে ভর্তি হন। ১৯৩০-১৯৩১ শিক্ষাবর্ষের জন্য তিনি পদার্থবিজ্ঞানে হ্যারিয়েট রেমিংটন লেয়ার্ড ফেলো ছিলেন। তিনি তার সুপারভাইজার জন ভ্যান ভ্লেকের অধীনে কোয়ান্টাম বলবিজ্ঞান, বিশেষ করে চুম্বকত্ব বিষয়ে অধ্যয়ন করেন। তিনি বিরল মৃত্তিকা মৌলগুলোর (rare earth elements) ওপর মনোনিবেশ করেছিলেন, যার শক্তিশালী চৌম্বকীয় বৈশিষ্ট্যগুলো তৎকালীন বিদ্যমান তত্ত্বগুলোর দ্বারা ব্যাখ্যা করা সম্ভব ছিল না। তার থিসিস, *টেম্পারেচার ভ্যারিয়েশন অফ দ্য ম্যাগনেটিক সাসেপ্টিবিলিটি, জাইরোম্যাগনেটিক রেশিও, অ্যান্ড হিট ক্যাপাসিটি ইন Sm<sup>+++</sup> অ্যান্ড Eu<sup>+++</sup>*, দেখিয়েছিল যে সামারিয়ামের পরীক্ষামূলক আচরণ ব্যাখ্যা করার জন্য কোয়ান্টাম সংশোধনী প্রয়োজন। এর চল্লিশ বছরেরও বেশি সময় পরে, ভ্যান ভ্লেক তার নোবেল বক্তৃতায় অ্যামেলিয়ার থিসিসের কথা উল্লেখ করেন। ফ্রাঙ্ক ১৯৩৫ সালে তার পিএইচডি ডিগ্রি লাভ করেন।

স্নাতক হওয়ার পর ফ্রাঙ্ক উইসকনসিন-ম্যাডিসন বিশ্ববিদ্যালয়ে একজন টিউটর হিসেবে কাজ করেন এবং ভ্যান ভ্লেকের সাথে ক্রিস্টাল ফিল্ড থিওরি নিয়ে গবেষণা চালিয়ে যান। ১৯৩৫ সালে মহা মন্দার (গ্রেট ডিপ্রেশন) সময় তিনি টাইপিং এবং রান্নার কাজ করতে বাধ্য হন। শেষ পর্যন্ত তিনি ১৯৩৬ সালের অক্টোবরে উইসকনসিন-ম্যাডিসন বিশ্ববিদ্যালয় থেকে পদত্যাগ করেন।

## ব্যক্তিগত জীবন
ফ্রাঙ্ক ১৯০৬ সালে ওহিওর ম্যারিয়নে আন্না এবং লুই ফ্রাঙ্কের ঘরে জন্মগ্রহণ করেন, যারা একটি লিথুয়ানীয় দম্পতি ছিলেন এবং তাদের একটি পুরোনো জিনিসের দোকান (junkyard) ছিল। তিনি ইহুদি ছিলেন, তবে খুব একটা ধর্মীয় অনুসারী ছিলেন না।

শিক্ষার্থী থাকাকালীন তিনি মেরি বান্টিংয়ের সাথে রুমমেট ছিলেন।

ইউজিন উইগনারের সাথে সম্পর্ক এগিয়ে নিতে ফ্রাঙ্ক উইসকনসিন-ম্যাডিসন বিশ্ববিদ্যালয়ের পদ ত্যাগ করেন। এই জুটি ১৯৩৬ সালের ২৩ ডিসেম্বর বিবাহবন্ধনে আবদ্ধ হন।

বিয়ের মাত্র কয়েক সপ্তাহ পরেই ফ্রাঙ্ক একটি অজানা রোগে আক্রান্ত হন। উইগনারের দাবি এটি হৃদরোগ ছিল, তবে তার মৃত্যু শংসাপত্রসহ অন্যান্য সূত্র মতে এটি ছিল ক্যান্সার। কয়েক মাস হাসপাতালে থাকার পর তিনি মিশিগানে তার বাবা-মায়ের বাড়িতে ফিরে আসেন, যেখানে ১৯৩৭ সালের আগস্টে তিনি মৃত্যুবরণ করেন।

## তথ্যসূত্র

বিষয়শ্রেণী:১৯০৬-এ জন্ম
বিষয়শ্রেণী:১৯৩৭-এ মৃত্যু
বিষয়শ্রেণী:গা্উচার কলেজের প্রাক্তন শিক্ষার্থী
বিষয়শ্রেণী:উইসকনসিন-ম্যাডিসন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০-শতকের মার্কিন নারী পদার্থবিদ
বিষয়শ্রেণী:২০-শতকের মার্কিন পদার্থবিদ
উইলমা এম. ব্লম

**উইলমা এম. ব্লম** একজন সামুদ্রিক বিজ্ঞানী। ২০১১ সাল থেকে তিনি অকল্যান্ড ওয়ার মেমোরিয়াল মিউজিয়ামে সামুদ্রিক অমেরুদণ্ডী প্রাণীর কিউরেটর বা তত্ত্বাবধায়ক হিসেবে কর্মরত আছেন।

## শিক্ষা
ব্লম ১৯৮০-এর দশকে অকল্যান্ড বিশ্ববিদ্যালয় এবং পরবর্তীতে সিডনি বিশ্ববিদ্যালয়ে পড়াশোনা করেন। তিনি নিউজিল্যান্ডের রাউকুমারা পর্বতশ্রেণী এবং অস্ট্রেলিয়ার বাস প্রণালীর পলিবিজ্ঞান বা সেডিমেন্টোলজি নিয়ে গবেষণা করেন। ১৯৮৯ সালে বাস প্রণালীতে পাওয়া অ্যামিবয়েড প্রোটিস্ট *Lagena blomae* প্রজাতিটির নাম ব্লমের সম্মানে রাখা হয়।

## কর্মজীবন ও গবেষণা
২০১১ সালের মাঝামাঝি সময়ে ব্লম অকল্যান্ড ওয়ার মেমোরিয়াল মিউজিয়ামে সামুদ্রিক অমেরুদণ্ডী প্রাণীর কিউরেটর হিসেবে যোগদান করেন। ব্লমের কাজ মূলত মোলাস্ক বা মলাস্কা জাতীয় সামুদ্রিক প্রাণীকুল শনাক্তকরণের ওপর আলোকপাত করে। তিনি অকল্যান্ড মিউজিয়ামের নিউজিল্যান্ড মেরিন লাইফ অ্যাপের মতো প্রকল্পের মাধ্যমে বিজ্ঞান যোগাযোগের কাজও করেন। এছাড়াও তিনি প্রতি দুই বছর অন্তর একটি বায়োব্লিৎজ প্রোগ্রামের আয়োজন করেন যা বিজ্ঞানীদের সাথে সাধারণ মানুষকে একত্রিত করে তাদের আশেপাশের এলাকার জীববৈচিত্র্য নথিভুক্ত করতে সহায়তা করে। তিনি দ্য নয়েজেস দ্বীপপুঞ্জের সাথে জড়িত গবেষণা প্রকল্পের সাথেও যুক্ত ছিলেন। তিনি অকল্যান্ড মিউজিয়াম এবং তে পাপা-র সংগ্রহশালায় অবদান রেখেছেন।

২০২০ সালে হোয়াকারি বা হোয়াইট আইল্যান্ডের কাছে একটি মাছ ধরার অভিযানে পাওয়া বিরল প্রজাতির *Taningia danae* অক্টোপাস ব্যবচ্ছেদকারী দলের নেতৃত্বে ছিলেন ব্লম।

২০২০ সালে ব্লম মাঙ্গেরে-তে পাওয়া একটি প্লায়োসিন আমলের জীবাশ্ম ভাণ্ডারের গবেষণায় অংশ নেন। এটি মাঙ্গেরে পয়ঃনিষ্কাশন কেন্দ্রে সেন্ট্রাল ইন্টারসেপ্টরের জন্য উলম্ব খাদ খননের সময় আবিষ্কৃত হয়েছিল। সেই স্থান থেকে ২৬৬টি জীবাশ্ম প্রজাতি পাওয়া যায়, যার মধ্যে অন্তত দশটি ছিল একেবারেই নতুন।

## ব্যক্তিগত জীবন
ব্লম ১৯৭১ সাল থেকে অকল্যান্ডে বসবাস শুরু করেন। ব্লম উদ্ভিদ চিত্রকর্মের প্রতি আগ্রহী। তার আঁকা *Pteris tremula*-র একটি চিত্রকর্ম ২০১৮ সালে অকল্যান্ড বোটানিক গার্ডেনে আয়োজিত 'Ngāi Tipu Taketake - Indigenous Flora' প্রদর্শনীর জন্য নির্বাচিত হয়েছিল। তিনি অকল্যান্ড শেল ক্লাবের একজন সদস্য।

## নির্বাচিত গবেষণা প্রকল্পসমূহ

* 
* 
* 
* 
* 
* 
* 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডীয় সামুদ্রিক জীববিজ্ঞানী
বিষয়শ্রেণী:নিউজিল্যান্ডীয় বিজ্ঞান যোগাযোগকারী
বিষয়শ্রেণী:অকল্যান্ড ওয়ার মেমোরিয়াল মিউজিয়ামের সাথে যুক্ত ব্যক্তি
বিষয়শ্রেণী:নিউজিল্যান্ডীয় কিউরেটর
লতা কুরিয়েন রাজীব

**লতা কুরিয়েন রাজীব** একজন ভারতীয় চলচ্চিত্র প্রযোজক। তিনি চলচ্চিত্র নির্মাতা টি কে রাজীব কুমারের পত্নী। তিনি তাঁদের 'এ ব্লু মারমেইড পিকচার কোম্পানি'র ব্যানারে তিনটি মালয়ালম চলচ্চিত্র প্রযোজনা করেছেন। লতা একজন শিল্প কিউরেটর, প্রভাষক এবং *লা গ্যালারি ৩৬০* নামে ত্রিবান্দ্রমের একটি আর্ট গ্যালারির মালিক। তিনি চেন্নাইয়ের স্টেলা মারিস কলেজ থেকে শিল্প ইতিহাসে স্নাতকোত্তর ডিগ্রি অর্জন করেছেন। তিনি বর্তমানে কেরালায় অবস্থান করছেন।

টি কে রাজীব কুমার পরিচালিত তাঁর প্রথম প্রযোজনা, *জলমর্মরম।* এটি একটি শিশুর দৃষ্টিকোণ থেকে বর্ণিত একটি মর্মস্পর্শী গল্পের ওপর নির্মিত চলচ্চিত্র। এর বিষয়বস্তু গড়ে উঠেছে কেরালার নির্মল জলের জীবনরেখার দূষণকে উপেক্ষা করার পটভূমিকে ভিত্তি করে। এটি ২০০০ সালে পরিবেশ বিষয়ক সেরা পূর্ণদৈর্ঘ্য চলচ্চিত্র এবং সেরা শিশু অভিনেতার জন্য জাতীয় পুরস্কার জিতেছিল। ১৯৯৯ সালে, এই ছবিটি অনেকগুলি পুরস্কার জিতেছিল, তার মধ্যে আছে দ্বিতীয় সেরা পূর্ণদৈর্ঘ্য চলচ্চিত্র, শ্রীকর প্রসাদের জন্য সেরা সম্পাদনার পুরস্কার এবং সেরা চিত্রনাট্যের জন্য কেরালা রাজ্য চলচ্চিত্র পুরস্কার। রাজীব কুমার পরিচালিত তাঁর দ্বিতীয় প্রযোজনা, *শেষম*। এটি জয়রাম অভিনীত মানসিক স্বাস্থ্য এবং সামাজিক অসংবেদনশীলতার ওপর একটি অন্য ধরণের গল্প। এটি সেরা পূর্ণদৈর্ঘ্য চলচ্চিত্রের জন্য কেরালা রাজ্য পুরস্কার, শ্রীকর প্রসাদের জন্য সম্পাদনা, সেরা শব্দ রেকর্ডিং, সেরা গল্প এবং প্রধান অভিনেতা জয়রামের জন্য একটি বিশেষ জুরি পুরস্কার সহ বেশ কয়েকটি পুরস্কার জিতেছে। তাঁর তৃতীয় প্রযোজনা*আপ অ্যাণ্ড ডাউন - মুকালিল ওরালুণ্ডু।* এটি একটি থ্রিলার, যার দৃশ্যপট প্রায় সম্পূর্ণরূপে একটি অ্যাপার্টমেন্ট লিফটে সেট করা হয়েছিল।রাজীব কুমার পরিচালিত এবং ইন্দ্রজিৎ সুকুমারন ও একঝাঁক বিশিষ্ট শিল্পী অভিনীত চলচ্চিত্রটি ২০১৩ সালে মুক্তি পায়।

২০১৩ সালে লতার পরিচালনায় অভিষেক ঘটে। দীপ্তি নায়ারের চিত্রনাট্য অনুসারে, মালয়ালম স্বল্প দৈর্ঘ্যের চলচ্চিত্র*কোলোন* হলো তাঁর প্রথম পরিচালিত ছবি। এটি ছিল 'এ ব্লু মারমেইড পিকচার্স কোম্পানি'-র প্রথম স্বল্প দৈর্ঘ্যের চলচ্চিত্র। ছবিটি এক মহিলার জীবন বদলে দেওয়া অভিজ্ঞতার ওপর ভিত্তি করে তৈরি যার ঘটনা একটি দিনের মধ্যেই ঘটে।

লতা মালয়ালম ভাষায় একটি পরীক্ষামূলক চলচ্চিত্র পরিচালনা করেছিলেন, যার নাম *হু অ্যাম আই* (২০১২)। এর চিত্রনাট্য লিখেছিলেন প্রবীণ পি গোপীনাথ, তিনি এতে অভিনয়ও করেছিলেন। এই ছবিটি দর্শকদের দৈনন্দিন জীবনের আধ্যাত্মিকতা সম্পর্কে তীব্র প্রশ্ন জিজ্ঞাসা করার উদ্দেশ্যে তৈরি।

## তথ্যসূত্র

বিষয়শ্রেণী:১৯৬৪-এ জন্ম
বিষয়শ্রেণী:কেরলের নারী ব্যবসায়ী
বিষয়শ্রেণী:তিরুবনন্তপুরমের চলচ্চিত্র প্রযোজক
বিষয়শ্রেণী:মালয়ালম চলচ্চিত্র প্রযোজক
বিষয়শ্রেণী:ভারতীয় নারী চলচ্চিত্র প্রযোজক
বিষয়শ্রেণী:জীবিত ব্যক্তি
উসেইনা আলিডু

**উসেইনা ডি. আলিডু** রুটগার্স বিশ্ববিদ্যালয়ের স্কুল অফ আর্টস অ্যান্ড সায়েন্সেসের মানবিক পত্রের একজন বিশিষ্ট অধ্যাপক। তিনি রুটগার্স বিশ্ববিদ্যালয়ে আফ্রিকান, মধ্যপ্রাচ্য এবং দক্ষিণ এশীয় ভাষা ও সাহিত্য বিভাগে শিক্ষকতা করেন। তিনি নাইজারের নিয়ামিতে অবস্থিত ইউনিভার্সিটি আব্দু মুমুনি থেকে ভাষাবিদ্যায় মাস্টার অফ আর্টস ডিগ্রি এবং ইন্ডিয়ানা ইউনিভার্সিটি ব্লুমিংটন থেকে ফলিত ভাষাবিদ্যায় এমএ ডিগ্রি অর্জন করেন। সেখান থেকেই তিনি তাত্ত্বিক ভাষাবিদ্যায় পিএইচডি লাভ করেন। তিনি আফ্রিকায় একাডেমিক স্বাধীনতার কমিটির সদস্য ছিলেন এবং ২০২২ সালে আফ্রিকান স্টাডিজ অ্যাসোসিয়েশনের প্রেসিডেন্ট হিসেবে দায়িত্ব পালন করেন।

তাঁর যমজ বোন হাসানা আলিডু ২০১৫ থেকে ২০১৯ সাল পর্যন্ত মার্কিন যুক্তরাষ্ট্রে নাইজারের রাষ্ট্রদূত ছিলেন।

## প্রাথমিক জীবন ও শিক্ষা
তিনি ১৯৬৩ সালের ২৯ মার্চ নাইজারের নিয়ামিতে জন্মগ্রহণ করেন। শৈশবে মা-বাবার মৃত্যুর পর তিনি তাঁর দাদীর কাছে বড় হন। তিনি নিয়ামির ইউনিভার্সিটি আব্দু মুমুনিতে উচ্চশিক্ষা লাভ করেন এবং ১৯৮৮ সালে ভাষাবিদ্যায় স্নাতকোত্তর ডিগ্রি অর্জন করেন।

১৯৮৮ সালে আলিডু মার্কিন যুক্তরাষ্ট্রে চলে যান, যেখানে তিনি ইন্ডিয়ানা ইউনিভার্সিটি ব্লুমিংটন থেকে ফলিত ভাষাবিদ্যায় মাস্টার্স এবং তাত্ত্বিক ভাষাবিদ্যায় পিএইচডি অর্জন করেন। তিনি ১৯৯৭ সালে তাঁর ডক্টরেট সম্পন্ন করেন।

## একাডেমিক ও নেতৃত্বমূলক কর্মজীবন
আলিডু ১৯৯০-এর দশকের শুরুতে মার্কিন যুক্তরাষ্ট্রে শিক্ষকতা শুরু করেন। তিনি ইন্ডিয়ানা ইউনিভার্সিটি ব্লুমিংটন এবং ইউনিভার্সিটি আব্দু মুমুনিতে ভিজিটিং ইন্সট্রাক্টর হিসেবে দায়িত্ব পালন করেন। এছাড়াও তিনি ওহাইও স্টেট ইউনিভার্সিটি এবং ইলিনয় ইউনিভার্সিটি অ্যাট আর্বানা-শ্যাম্পেইন-এ লেকচারার হিসেবে কাজ করেছেন। পরবর্তীতে তিনি রুটগার্স বিশ্ববিদ্যালয়ে যোগ দেন, যেখানে তিনি আফ্রিকান, মধ্যপ্রাচ্য এবং দক্ষিণ এশীয় ভাষা ও সাহিত্য বিভাগে বিশিষ্ট অধ্যাপক হিসেবে নিযুক্ত হন।

## পুরস্কার
* ২০০৬ রুটগার্স ইউনিভার্সিটি বোর্ড অফ ট্রাস্টিজ ফেলোশিপ ফর স্কলারলি এক্সিলেন্স 
* ২০০৭ রানার-আপ, আইডু-স্নাইডার বুক প্রাইজ, আফ্রিকান স্টাডিজ অ্যাসোসিয়েশনের উইমেন'স ককাস (*এঙ্গেজিং মডার্নিটি* বইটির জন্য)
* ২০১০ আফ্রিকা-আমেরিকা ইনস্টিটিউটের ডিস্টিংগুইশড অ্যালামনাই অ্যাওয়ার্ড
* ২০১৫ কার্নেগি আফ্রিকান ডায়াসপোরা ফেলোশিপ অ্যাওয়ার্ড

## প্রকাশনা
আলিডু অনেক পাণ্ডিত্যপূর্ণ নিবন্ধ ও বই প্রকাশ করেছেন, যার মধ্যে রয়েছে:
* *A Thousand Flowers: Social struggles against structural adjustment in African universities*, সিলভিয়া ফেদেরিচি এবং জর্জ কাফেন্তজিস-এর সাথে সহ-সম্পাদিত, ট্রেনটন, নিউ জার্সি: আফ্রিকা ওয়ার্ল্ড প্রেস, ২০০০।
* *Engaging Modernity: Muslim Women and the Politics of Agency in Postcolonial Niger*, ম্যাডিসন: University of Wisconsin Press, ২০০৫।
* *Muslim Women in Postcolonial Kenya: Leadership, Representation, and Social Change*, ম্যাডিসন: ইউনিভার্সিটি অফ উইসকনসিন প্রেস, ২০১৩।
* *Protest Arts, Gender, and Social Change: Fiction, Popular Songs, and the Media in Hausa Society across Borders*, ইউনিভার্সিটি অফ মিশিগান প্রেস, ২০২৪।

## তথ্যসূত্র

বিষয়শ্রেণী:১৯৬৩-এ জন্ম
বিষয়শ্রেণী:নাইজারীয় নারী শিক্ষাবিদ
বিষয়শ্রেণী:নাইজারীয় সক্রিয়কর্মী
বিষয়শ্রেণী:নাইজারীয় নারী সক্রিয়কর্মী
বিষয়শ্রেণী:জীবিত ব্যক্তি
বিষয়শ্রেণী:ইন্ডিয়ানা ইউনিভার্সিটি ব্লুমিংটনের প্রাক্তন শিক্ষার্থী
বিষয়শ্রেণী:নাইজারীয় শিক্ষাবিদ
বিষয়শ্রেণী:নাইজারীয় আফ্রিকানিস্ট
বিষয়শ্রেণী:রুটগার্স বিশ্ববিদ্যালয়ের অনুষদ
বিষয়শ্রেণী:আফ্রিকান স্টাডিজ অ্যাসোসিয়েশনের প্রেসিডেন্ট
বিষয়শ্রেণী:নাইজারীয় যমজ
উর্মিন্দা মাসকারেনহাস

**উর্মিন্দা মাসকারেনহাস ই লিমা লেইতাও** **(**জন্ম : ১৬ জানুয়ারী ১৯২৬ – ২০ ফেব্রুয়ারী ২০১০) ছিলেন একজন ভারতীয় রাজনীতিবিদ, শিক্ষাবিদ এবং ব্যবসায়ী। তিনি ১৯৬৩ থেকে ১৯৬৭ সাল পর্যন্ত গোয়া, দমন ও দিউ বিধানসভার সদস্য ছিলেন এবং মরমুগাও বিধানসভা নির্বাচনের প্রতিদ্বন্দিতা করে জয়লাভ করেছিলেন। মাসকারেনহাস ১৯৬৩ সালের গোয়া, দমন ও দিউ বিধানসভা নির্বাচনে নির্বাচিত প্রথম মহিলা বিধায়ক ছিলেন, এবং মরমুগাও বিধানসভা নির্বাচনের প্রথম এবং একমাত্র মহিলা বিধায়কও ছিলেন। তিনি রাজ্য আইনসভায় তাঁর পরিশ্রমী মনোভাব এবং উগ্র বক্তৃতার জন্য পরিচিত ছিলেন।

## কর্মজীবন

### শিক্ষাদান
১৯৬৩ সালে গোয়া, দমন ও দিউ নির্বাচনে প্রতিদ্বন্দ্বিতা করার আগে, মাসকারেনহাস ১৯৪৮ থেকে ১৯৫২ সাল পর্যন্ত পোন্ডাতে এ জে ডি আলমেইডা উচ্চ বিদ্যালয়ের অধ্যক্ষ ছিলেন। 

### রাজনীতি (১৯৬৩–১৯৬৮)
মাসকারেনহাস তাঁর সহকর্মী রাজনীতিবিদ জ্যাক ডি সিকুয়েরার সাথে এমন একটি আন্দোলনের সঙ্গে যুক্ত ছিলেন যা শেষ পর্যন্ত গোয়া জনমতের বিজয়ে নেতৃত্ব দিয়েছিল।

মাসকারেনহাস তাঁর স্বামী মার্সেলিনোর সাথে ইউনাইটেড গোয়ানস পার্টির (ইউজিপি) প্রতিষ্ঠাতা সদস্য ছিলেন। তিনি ১৯৬৩ সালে গোয়া, দমন ও দিউ বিধানসভা নির্বাচনে ইউজিপির টিকিটে মরমুগাও বিধানসভা কেন্দ্র থেকে প্রতিদ্বন্দ্বিতা করেন এবং বিজয়ী হন, ১৯৬৩ থেকে ১৯৬৭ সাল পর্যন্ত পাঁচ বছর এখানে দায়িত্ব পালন করেন। রাজনীতিতে তাঁর কিছু পরামর্শদাতাদের মধ্যে ছিলেন সি. রাজাগোপালাচারী, মহীশূর রাজ্যের প্রাক্তন মুখ্যমন্ত্রী এস. নিজলিঙ্গাপ্পা এবং রাজমোহন গান্ধী। ১৯৬৮ সালে মাসকারেনহাস তাঁর স্বামীর সাথে ব্যবসায় যোগদানের জন্য রাজনীতি ছেড়ে দেন। 

## ব্যক্তিগত জীবন
মাসকারেনহাস বোম্বে বিশ্ববিদ্যালয় থেকে বিজ্ঞান স্নাতক এবং প্রশিক্ষণ স্নাতক (বর্তমানে শিক্ষা স্নাতক) সম্পন্ন করেন। তিনি মার্সেলিনো দা লিমা লেইতাওয়ের সাথে বিবাহ বন্ধনে আবদ্ধ হন, তাঁদের ছয় সন্তান ছিল। ১৯৭২ সালের আগস্টে মার্সেলিনো মারা যান এবং তার পরে ২০০৯ সালের সেপ্টেম্বরে কলকাতায় তাঁর ছেলে নোয়েল মারা যান। 

## মৃত্যু
২০১০ সালের ২০শে ফেব্রুয়ারি তারিখে, মাসকারেনহাস বয়সের কারণে দীর্ঘ অসুস্থতার পর গোয়ার ভাস্কো দা গামার ডক্টর বাবানের নার্সিং হোমে মারা যান। সেন্ট অ্যাণ্ড্রুস চার্চে তাঁকে সমাহিত করা হয়। লেইতাও পরিবারে এটি দ্বিতীয় ট্র্যাজেডি, মাত্র ছয় মাস আগে মাসকারেনহাসের ছেলে এবং বিখ্যাত ফুটবল ভাষ্যকার নোয়েল দা লিমার অকাল মৃত্যুর হয়েছিল কলকাতায়। মাসকারেনহাস চার মেয়ে, এক ছেলে এবং ১৩ নাতি-নাতনি রেখে গেছেন।

## মন্তব্য

## তথ্যসূত্র

বিষয়শ্রেণী:গোয়ার ব্যবসায়ী
বিষয়শ্রেণী:উত্তর গোয়া জেলার ব্যক্তি
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:২০১০-এ মৃত্যু
বিষয়শ্রেণী:১৯২৬-এ জন্ম
গ্রেট ব্রিটেনে শিশু বিদ্যালয়ের ইতিহাস

গ্রেট ব্রিটেনের প্রথম ইনফ্যান্ট স্কুল বা শিশু শিক্ষাকেন্দ্রটি ১৮১৬ সালে স্কটল্যান্ডের নিউ লানার্কে প্রতিষ্ঠিত হয়। এরপর জনকল্যাণমূলক কাজের অংশ হিসেবে বা ফিলানথ্রপিক উদ্যোগে সারা ব্রিটেনজুড়ে এমন আরও অনেক স্কুল গড়ে ওঠে। সেই সময়ে প্রাক-শৈশব শিক্ষা বা আর্লি চাইল্ডহুড এডুকেশনের ধারণাটি ছিল একদমই নতুন। মূলত শিল্পায়নের ফলে সমাজে যেসব সমস্যা দানা বাঁধছিল, তার একটা সম্ভাব্য সমাধান হিসেবেই এই স্কুলগুলোকে দেখা হতো। তখন এ নিয়ে অনেক লেখক লেখালেখি করেন এবং শিশুদের পড়ানোর একটা তাত্ত্বিক কাঠামো দাঁড় করান। সেখানে নৈতিক শিক্ষা ও শরীরচর্চার পাশাপাশি শিক্ষকদের ভূমিকা কেমন হবে—তা নিয়েও বলা হয়েছিল। শিক্ষকরা হবেন কড়া বা কর্তৃত্বপরায়ণ, কিন্তু একইসাথে তাদের ব্যবহার হবে বন্ধুত্বপূর্ণ।

ইংল্যান্ড এবং ওয়েলসে এই স্কুলগুলোর মূল লক্ষ্য ছিল, বাচ্চারা ভবিষ্যতে কাজে ঢোকার আগে যেন যতটুকু সম্ভব শিক্ষা স্কুল থেকেই পেয়ে যায়। বাবা-মায়েরা অবশ্য এটাকে শিশুদের দেখাশোনা বা চাইল্ডকেয়ারের সুযোগ হিসেবেই বেশি পছন্দ করতেন, যদিও স্কটল্যান্ডে এই বিষয়টি খুব একটা জনপ্রিয়তা পায়নি। ১৮৪০ সালের দিকে ইংল্যান্ড আর ওয়েলসের সরকারি বা রাষ্ট্রপোষিত স্কুলগুলোকে পরামর্শ দেওয়া হয় তাদের আঙিনাতেই শিশুদের জন্য আলাদা বিভাগ বা 'ইনফ্যান্ট ডিপার্টমেন্ট' চালু করতে। কিন্তু যখনই এই ব্যবস্থা সরকারি কাঠামোর মধ্যে চলে এল, তখন থেকেই ইংল্যান্ড ও ওয়েলসে শিশুদের ওপর দ্রুত একাডেমিক উন্নতির চাপ বাড়তে থাকল। ফলে শিক্ষার পদ্ধতিটা হয়ে গেল অনেকটা মুখস্থ-নির্ভর। ঊনবিংশ শতাব্দীর শেষের দিকে শিশুদের পড়ানোর নতুন "কিন্ডারগার্টেন" পদ্ধতির কিছুটা প্রভাব অবশ্য পাঠ্যক্রমে পড়েছিল, তবে তার পরিধি ছিল খুবই সামান্য।

১৯০৫ সালের পর থেকে ইংল্যান্ড আর ওয়েলসে শিশুদের পড়ানোর ধরণ পাল্টাতে শুরু করে এবং তা আরও বেশি শিশু-কেন্দ্রিক পদ্ধতির দিকে ঝুঁকে পড়ে, যেখানে শিক্ষাব্যবস্থা শিশুদের পছন্দ-অপছন্দকে প্রাধান্য দিত। পাঁচ বছরের কম বয়সী শিশুদের তখন স্কুলের জন্য অনুপযুক্ত মনে করে বাদ দেওয়া হয়, তবে পরে এই বয়সীদের কথা ভেবে ইনফ্যান্ট স্কুলগুলোর সাথেই কিছু নার্সারি ক্লাস জুড়ে দেওয়া হয়েছিল। ১৯৬৭ সালের একটি রিপোর্টের (প্লাউডেন রিপোর্ট) পর এই শিশু-কেন্দ্রিক শিক্ষা ব্যবস্থা জনপ্রিয়তার শীর্ষে পৌঁছায়। এরপর ১৯৮৮ সালে একটি কেন্দ্রীয় পাঠ্যক্রম চালু করা হয়। তবে প্রশাসনিক ক্ষমতা আলাদা হওয়ার বা ডেভোলিউশনের পর থেকে ওয়েলস সেই কেন্দ্রীয় ব্যবস্থা থেকে কিছুটা সরে এসেছে। আর স্কটল্যান্ডে ষাটের দশকে ছোটদের ক্লাসের জন্য "ইনফ্যান্ট ডিপার্টমেন্ট" শব্দটি খুব ব্যবহার হতো, কিন্তু এখন সেখানে এই শব্দটি আর খুব একটা শোনা যায় না।
## টীকা
বিয়িনিয়াও

[thumb|right|''[সানছাই তুহুই* (১৬০৯) থেকে একটি চিত্র।]]
[[চীনা পুরাণ|চীনা পুরাণে]], *'বিয়িনিয়াও** (; **যুগ্ম-ডানা পাখি**, **সহ-পক্ষ পাখি**, এবং **সমপক্ষ পাখি** নামেও পরিচিত), যার আরেক নাম **মানমান** (), হলো এমন এক পৌরাণিক পাখি, যাদের প্রতিটি সত্তার কেবল একটি চোখ ও একটি ডানা বিদ্যমান। ফলে উড্ডয়নের জন্য এরা সর্বদা একে অপরের ওপর নির্ভরশীল এবং জোড়ায় জোড়ায় বিচরণ করে। প্রাচীন অভিধান ''[[এরইয়া]]''-তে এদের **জিয়ানজিয়ান*' () নামে অভিহিত করা হয়েছে।

==বিবরণ==
প্রাচীন গ্রন্থ *শানহাইচিং'' (অনুবাদ: অ্যান বিরেল) থেকে:

## সাংস্কৃতিক তাৎপর্য
হান ও গোগুরিও যুগের সমাধি-চিত্রে বিয়িনিয়াও-এর উপস্থিতি লক্ষ্য করা যায়, এবং কালের বিবর্তনে এটি অবিচল প্রেম ও দাম্পত্য বিশ্বস্ততার এক মূর্ত প্রতীকে রূপ নিয়েছে। বিখ্যাত কবি বাই জুয়ি (৭৭২–৮৪৬) রচিত "চাংহেনগে" বা "চিরস্থায়ী বিরহের গান" কবিতায়, যেখানে তাং সম্রাট সুয়ানজং ও তার সঙ্গিনী ইয়াং ইউহুয়ানের প্রেমকাহিনী পুনর্বর্ণিত হয়েছে, এই রূপকটি ব্যবহৃত হয়েছে। একইভাবে চাও ঝি (১৯২–২৩২) এবং ছেন ওয়েইসং (১৬২৬–১৬৮২)-এর কবিতাতেও এই রূপক দেখা যায়। উদাহরণস্বরূপ, চাও ঝির একটি কবিতার শেষ চার চরণ:

## আরও দেখুন
*ম্যান্ডারিন হাঁস, চীনা সংস্কৃতিতে যা দাম্পত্য প্রেমের অপর এক প্রতীক
*সংযুক্ত যমজ

## তথ্যসূত্র

## বহিঃসংযোগ
*

বিষয়শ্রেণী:চীনা কিংবদন্তির প্রাণী
বিষয়শ্রেণী:শানহাইচিং-এ বর্ণিত প্রাণী
বিষয়শ্রেণী:অনুপস্থিত অঙ্গ-প্রত্যঙ্গ বিশিষ্ট কিংবদন্তির প্রাণী
বিষয়শ্রেণী:পৌরাণিক চীনা পাখি
সানছাই তুহুই

***সানছাই তুহুই*** (, ), ওয়াং ছি () ও তার পুত্র ওয়াং সিই () কর্তৃক সংকলিত, একটি চীনা *[[লেইশু]]* বিশ্বকোষ, যা ১৬০৭ সালে সম্পন্ন এবং মিং রাজবংশের শেষ পর্বে ১৬০৯ সালে প্রকাশিত হয়। এতে স্বর্গ, পৃথিবী ও মানবজগৎ সংক্রান্ত বিষয়াদির চিত্র সংকলিত হয়েছে। গ্রন্থটিতে চীনা সম্রাটদের বহু সংখ্যক মরণোত্তর ও সমসাময়িক চিত্র রয়েছে।

## শিরোনাম
এই বিশ্বকোষের শিরোনামটি ইংরেজিতে "Illustrations of the Three Powers", "Collected Illustrations of the Three Realms", "Pictorial Compendium of the Three Powers" প্রভৃতি নানাভাবে অনূদিত হয়েছে; মূল শিরোনামে "সানছাই" () দ্বারা "স্বর্গ, পৃথিবী ও মানব" এই তিন জগৎ এবং "তুহুই" () দ্বারা "চিত্র সংকলন" বোঝানো হয়েছে।

## বিবরণ
এই বিশ্বকোষটি ১৪টি শ্রেণিতে ১০৬টি অধ্যায়ে বিন্যস্ত, যার মধ্যে রয়েছে জ্যোতির্বিদ্যা, ভূগোল, জীবনী, ইতিহাস, জীববিজ্ঞান প্রভৃতি বিষয়, এবং প্রতিটি নিবন্ধে পাঠ্য ও চিত্র সন্নিবেশিত আছে। চীনে এই বিশ্বকোষের পুনর্মুদ্রণ এখনো প্রকাশিত হয়।

গ্রন্থটিতে কিছু ভুল বা পৌরাণিক নিবন্ধ থাকলেও (যেমন রাজকাঁকড়া ও সারস সংক্রান্ত নিবন্ধ), তৎকালীন প্রচলিত "দৈনন্দিন বিশ্বকোষ" (, *রিয়ং লেইশু*) থেকে এটি স্বতন্ত্রতা অর্জন করেছে কিছু নিবন্ধে যথার্থতার জন্য (যেমন জাপানি, কোরীয় ও ভিয়েতনামি জনগণের পোশাকের নিখুঁত চিত্রায়ণ এবং একটি অত্যন্ত নির্ভুল বিশ্ব মানচিত্র (শানহাই ইউদি ছুয়ানতু))।

## আরও দেখুন
*সং ইংশিং
**[[ওয়াকান সানসাই জুয়ে]]*, চীনা *সানছাই তুহুই* দ্বারা অনুপ্রাণিত একটি জাপানি বিশ্বকোষ

## তথ্যসূত্র

## বহিঃসংযোগ

* http://www.ncl.edu.tw/rarebook/oldcol.htm 
* https://web.archive.org/web/20050316001242/http://www.lib.ntu.edu.tw/dbs/dbs/ref/BOOKchin.htm
* https://archive.today/20031217211032/http://www.xhlib.net/xinshu02.htm (সাংহাই সুহুই জেলা গ্রন্থাগার থেকে মিং রাজবংশের বিশ্ব মানচিত্র)
* http://www.ihp.sinica.edu.tw/~ihpcamp/pdf/92year/wang-cheng-hua-2.pdf  - Wang, Cheng-hua. &nbsp;, পৃ.&nbsp;৮–৯।
* http://horseshoecrab.sinica.edu.tw/15th.htm 
* https://web.archive.org/web/20051128075412/http://www.fhk.gov.tw/fhkbook/hist/hist.asp-sq_no=45.htm
* http://www.rice.edu//fondren/erc/projects/jingban/  (চীনা বিশ্বকোষ থেকে একটি মানচিত্র)

বিষয়শ্রেণী:মিং রাজবংশের সাহিত্য
বিষয়শ্রেণী:চীনা ভাষায় বিশ্বকোষ
বিষয়শ্রেণী:লেইশু
বিষয়শ্রেণী:১৬০৯-এর বই
বিষয়শ্রেণী:১৭শ শতাব্দীর বিশ্বকোষ
ইস্টবেঙ্গল ক্রিকেট দল

**ইস্টবেঙ্গল ক্রিকেট দল** হল পশ্চিমবঙ্গের কলকাতায় অবস্থিত একটি ভারতীয় পেশাদার ক্রিকেট দল। এটি ক্রিকেট অ্যাসোসিয়েশন অব বেঙ্গল কর্তৃক পরিচালিত বিভিন্ন বয়সের বিভিন্ন প্রতিযোগিতা অংশগ্রহণ করে। দলটি তাদের স্বাগতিক ম্যাচগুলি বেশিরভাগই ইডেন গার্ডেন্স এবং যাদবপুর বিশ্ববিদ্যালয় ক্যাম্পাসের মাঠে খেলেন।

ক্লাবটি বর্তমানে সিএবি প্রথম বিভাগ লিগ, সিএবি সিনিয়র নকআউট, সিএবি সুপার লিগ এবং জেসি মুখার্জি ট্রফিতে অংশগ্রহণ করে। তারা তাদের ইতিহাসে এখন পর্যন্ত ৬০টি বড় রাজ্য-স্তরের ট্রফি জিতেছে।

## ইতিহাস
১৯২০ সালে ক্লাব গঠনের পর থেকে ইস্টবেঙ্গল ক্লাব ক্রিকেট দল সক্রিয়ভাবে সক্রিয় রয়েছে ও পঞ্চাশের দশক থেকে ক্রিকেট অ্যাসোসিয়েশন অব বেঙ্গল প্রথম বিভাগ লিগে সক্রিয়ভাবে অংশগ্রহণ করে আসছে এবং ১৯৭৪–৭৫ মৌসুমে মোহনবাগানের সাথে যৌথভাবে তাদের প্রথম ক্রিকেট অ্যাসোসিয়েশন অব বেঙ্গল প্রথম বিভাগ লিগ শিরোপা জিতেছে। দলটি ১৬বার সিএবি প্রথম বিভাগ লিগ জিতেছে, যার সর্বশেষ লিগ শিরোপা ২০১৬–১৭ মৌসুমে জিতেছে। দলটি ১৩বার সিএবি সিনিয়র নকআউট টুর্নামেন্ট, ১২বার জে.সি. মুখার্জি ট্রফি, দশবার পি. সেন মেমোরিয়াল ইনভাইটেশন ট্রফি এবং আটবার এ.এন. ঘোষ মেমোরিয়াল ট্রফি জিতেছে।

ইস্টবেঙ্গল ক্রিকেট দলের হয়ে অনেক বিখ্যাত নাম এসেছে এবং খেলেছে, যার মধ্যে রয়েছে "মাস্টার ব্লাস্টার" শচীন রমেশ তেন্ডুলকর। তিনি, ভারতীয় ক্রিকেট আইকন কপিল দেব রামলাল নিখঞ্জ, অজয়সিংজি দৌলতসিংজি জাদেজা, প্রবীণ কল্যাণ আম্রে সহ, ১৯৯৪ সালে নিজের নেতৃত্বে পি. সেন ট্রফিতে ইস্টবেঙ্গল ক্রিকেট দলের হয়ে খেলেছিলেন, যে ট্রফি তারা ফাইনালে মোহনবাগানকে হারিয়ে জিতেছিল।

২০২৩ সালে ইস্টবেঙ্গল কোচ আব্দুল মোনায়েমকে নিযুক্ত করে। ক্লাবটি প্রাক্তন ক্রিকেটার সম্বরণ ব্যানার্জিকে দলের পরামর্শদাতা হিসেবে নিযুক্ত করেছে।

## বর্তমান দল
২০২৪–২০২৫ মৌসুমের জন্য ইস্টবেঙ্গল ক্লাবের ক্রিকেট দল

**'
<br>
আন্তর্জাতিক ক্যাপধারী খেলোয়াড়দের "গাড়" তালিকায় তালিকাভুক্ত করা হয়েছে।


=== কোচিং স্টাফ ===


==ট্রফি বিজয়==
ক্রিকেটে ইস্টবেঙ্গল ক্লাবের জয়ী সকল মেজর প্রতিযোগিতার তালিকা:

***সিএবি প্রথম বিভাগ লিগ**
::<small>বিজয়ী **(১৬):** ১৯৭৪–৭৫, ১৯৭৭–৭৮, ১৯৭৮–৭৯, ১৯৮০–৮১, ১৯৮৩–৮৪, ১৯৯৩–৯৪, ১৯৯৪–৯৫, ১৯৯৮–৯৯, ২০০০–০১, ২০০১–০২, ২০০৫–০৬, ২০০৬–০৭, ২০০৯–১০, ২০১১–১২, ২০১৩–১৪, ২০১৬–১৭</small>

***সিএবি সিনিয়র নকআউট**
::<small>বিজয়ী **(১৩):** ১৯৭৫–৭৬,  ১৯৭৭–৭৮, ১৯৭৯–৮০, ১৯৮২–৮৩, ১৯৮৫–৮৬, ১৯৮৭–৮৮, ১৯৯৭–৯৮, ২০০৩–০৪, ২০০৪–০৫, ২০১১–১২, ২০১৩–১৪, ২০১৪–১৫</small>

***জে. সি. মুখার্জি ট্রফি**
::<small>বিজয়ী **(১২):** ১৯৭৭–৭৮, ১৯৮৩–৮৪, ১৯৮৬–৮৭, ১৯৮৭–৮৮, ১৯৯৩–৯৪, ১৯৯৭–৯৮, ১৯৯৮–৯৯, ২০০৩–০৪, ২০০৪–০৫, ২০০৫–০৬, ২০০৯–১০, ২০১৬–১৭</small>

***পি. সেন স্মারক আমন্ত্রণ ট্রফি**
::<small>বিজয়ী **(১০):** ১৯৭৬–৭৭, ১৯৭৮–৭৯, ১৯৯৩–৯৪, ১৯৯৭–৯৮, ১৯৯৯–২০০০, ২০০১–০২, ২০০৩–০৪, ২০১১–১২, ২০১৩–১৪, ২০১৬–১৭</small>

***এ. এন. ঘোষ মেমোরিয়াল ট্রফি**
::<small>বিজয়ী **(৮):** ১৯৯২–৯৩, ১৯৯৬–৯৭, ১৯৯৭–৯৮, ১৯৯৮–৯৯, ২০০০–০১, ২০১৩–১৪, ২০১৪–১৫, ২০১৫–১৬</small>

***সিএবি সুপার লিগ**
::<small>বিজয়ী **(১):** ২০১৬–১৭</small>

**টীকা'''

## তথ্যসূত্র

## বহিঃসংযোগ
* ক্লাব ওয়েবসাইট

বিষয়শ্রেণী:ইস্টবেঙ্গল ক্লাব
বিষয়শ্রেণী:পশ্চিমবঙ্গে খেলাধুলা
বিষয়শ্রেণী:কলকাতায় খেলাধুলা
বিষয়শ্রেণী:ভারতের ক্রীড়া দল
বিষয়শ্রেণী:ক্রিকেট দল
বিষয়শ্রেণী:পশ্চিমবঙ্গে ক্রিকেট
বিষয়শ্রেণী:ভারতীয় ক্লাবের ক্রিকেট দল
বিষয়শ্রেণী:কলকাতার ক্রীড়া ক্লাব এবং দল
এস্টার বানফি

**এস্টার বানফি** (জন্ম ১৯৫৭) একজন হাঙ্গেরীয় প্রাগৈতিহাসিকবিদ, প্রত্নতাত্ত্বিক এবং শিক্ষাবিদ। ২০১৩ সাল থেকে তিনি জার্মান প্রত্নতাত্ত্বিক ইনস্টিটিউটে রোমানো-জার্মানিক কমিশনের পরিচালক হিসেবে দায়িত্ব পালন করছেন। তিনি হাঙ্গেরীয় একাডেমি অফ সায়েন্সেস-এর প্রত্নতাত্ত্বিক ইনস্টিটিউটের একজন অধ্যাপক।

## শিক্ষা ও শিক্ষায়তনিক কর্মজীবন
বানফি ১৯৭৫ সালে স্কুল শেষ করেন। ১৯৭৫ থেকে ১৯৮০ সালের মধ্যে তিনি মানবিক অনুষদে প্রত্নতত্ত্ব অধ্যয়ন করেন এবং ১৯৭৭ থেকে ১৯৮২ সালের মধ্যে তিনি ইএলটিই (ELTE)-তে ইন্দোলজি বা ভারততত্ত্বও অধ্যয়ন করেন। ১৯৮৩ সালে তিনি স্কলারশিপ নিয়ে হাইডেলবার্গ বিশ্ববিদ্যালয়ে পড়াশোনা করেন।

১৯৮৩ থেকে ১৯৮৬ সালের মধ্যে তিনি হাঙ্গেরীয় একাডেমি অফ সায়েন্সেস-এর প্রত্নতত্ত্ব ইনস্টিটিউটে একজন একাডেমিক পোস্টডক্টরাল ফেলো ছিলেন। ১৯৮৬ থেকে ১৯৮৮ সালের মধ্যে তিনি একজন গবেষণা সহকারী, ১৯৮৮ থেকে ২০০৫ সালের মধ্যে একজন সিনিয়র গবেষণা সহযোগী, ২০০১ থেকে ২০০৮ সালের মধ্যে একজন বৈজ্ঞানিক বিভাগীয় প্রধান, ২০০৫ সাল থেকে একজন বৈজ্ঞানিক উপদেষ্টা এবং ২০০৮ থেকে ২০১১ সাল পর্যন্ত একজন উপ-বৈজ্ঞানিক পরিচালক ছিলেন। ২০০৫ সাল থেকে তিনি ইউরোপীয় প্রত্নতাত্ত্বিক সমিতির বোর্ডের সদস্য। ২০০৮ সালে তিনি হার্ভার্ড বিশ্ববিদ্যালয়ে ভিজিটিং গবেষক হিসেবে কাজ করেন। ২০০৯ সাল থেকে তিনি সেজেড বিশ্ববিদ্যালয়ের একজন সম্মানীয় অধ্যাপক।

তাঁর গবেষণার আগ্রহের মধ্যে রয়েছে নব্যপ্রস্তরযুগ এবং তাম্রযুগের প্রত্নতত্ত্ব, তাত্ত্বিক প্রত্নতত্ত্ব এবং আদি ধর্মের প্রত্নতাত্ত্বিক উত্তরাধিকার।

## সম্মাননা
৯ এপ্রিল ২০১৫ সালে বানফি সোসাইটি অফ অ্যান্টিকোয়ারিজ অফ লন্ডনের ফেলো নির্বাচিত হন। ২০১৭ সালে তিনি ব্রিটিশ একাডেমির একজন করেসপন্ডিং ফেলো (FBA) নির্বাচিত হন। তিনি ইউরোপীয় একাডেমি অফ সায়েন্সেস অ্যান্ড আর্টস-এর একজন নির্বাচিত সদস্য।

## পুরস্কার
বানফি ১৯৮৬ সালে সোসাইটি ফর এনশিয়েন্ট হিস্ট্রি-র "রেভয়" পুরস্কার, ১৯৯৮ থেকে ১৯৯৯ সাল পর্যন্ত সোরোস "ওপেন সোসাইটি" স্কলারশিপ এবং ২০০৬ সালে ফুলব্রাইট স্কলারশিপ লাভ করেন। তিনি ২০০৭ সালে কুশিনস্কি বালিন্ট মেমোরিয়াল মেডেল এবং ২০১৭ সালে সাংহাই আর্কিওলজি ফোরাম থেকে ফিল্ড ডিসকভারি অ্যাওয়ার্ড জয় করেন। ২০১৮ সালে তিনি গোথেনবার্গ বিশ্ববিদ্যালয় কর্তৃক ফেলিক্স নিউবার্গ পুরস্কারে ভূষিত হন। তিনি ২০২০ সালে হাঙ্গেরীয় প্রত্নতাত্ত্বিক সমিতির ফ্লোরিস রোমার ফলক এবং ২০২২ সালে প্রাগৈতিহাসিক সমিতির ইউরোপা প্রাইজ জয় করেন।

## নির্বাচিত কাজসমূহ
* 
*  
* 
* 

## তথ্যসূত্র

## বহিঃসংযোগ
* :de:Eszter Bánffy

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:প্রাগৈতিহাসিকবিদ
বিষয়শ্রেণী:হাঙ্গেরীয় প্রত্নতাত্ত্বিক
বিষয়শ্রেণী:হাঙ্গেরীয় নারী প্রত্নতাত্ত্বিক
বিষয়শ্রেণী:জার্মান প্রত্নতাত্ত্বিক ইনস্টিটিউট
বিষয়শ্রেণী:সোসাইটি অফ অ্যান্টিকোয়ারিজ অফ লন্ডনের ফেলো
বিষয়শ্রেণী:ব্রিটিশ একাডেমির করেসপন্ডিং ফেলো
বিষয়শ্রেণী:ইউরোপীয় একাডেমি অফ সায়েন্সেস অ্যান্ড আর্টস-এর সদস্য
কনসেসো বেটেনকোর্ট

**কনসেসো বেটেনকোর্ট** একজন গবেষক যিনি নিউরোএপিজেনেটিক্স ক্ষেত্রে কাজ করেন। তিনি মানুষের মরণোত্তর মস্তিষ্কের টিস্যু ব্যবহার করে স্নায়ুবিক ক্ষয়জনিত রোগে (neurodegenerative diseases) ব্যাহত আণবিক পথ এবং ডিএনএ মিথাইলেশনের ভূমিকা অধ্যয়ন করেন। তার গবেষণার লক্ষ্য হলো ফ্রন্টোটেম্পোরাল ডিমেনশিয়া এবং জৈবিক বার্ধক্যের মতো রোগের পেছনে থাকা ব্যাহত আণবিক পথগুলো সম্পর্কে গভীর ধারণা লাভ করা। তিনি ইউসিএল-এর অ্যালঝাইমার্স রিসার্চ ইউকে-এর একজন প্রফেসরিয়াল রিসার্চ ফেলো এবং আন্তর্জাতিক ডিপ ডিমেনশিয়া ফিনোটাইপিং (DEMON) নেটওয়ার্কের জেনেটিক্স এবং ওমিক্স ওয়ার্কিং গ্রুপের সহ-নেতৃত্ব দিচ্ছেন। তার সাম্প্রতিক কাজের মধ্যে ডিমেনশিয়া জেনেটিক্স এবং ওমিক্সের জন্য কৃত্রিম বুদ্ধিমত্তার (AI) ব্যবহার অন্তর্ভুক্ত।

## শিক্ষা ও কর্মজীবন
বেটেনকোর্ট ইউনিভার্সিটি অফ দ্য অ্যাজোরস-এ জীববিজ্ঞান এবং হিউম্যান জেনেটিক্স নিয়ে পড়াশোনা করেছেন, যেখানে তিনি "মাচাদো-জোসেফ ডিজিজ: জেনেটিক পরিবর্তনশীলতা থেকে ক্লিনিকাল ভিন্নতা" (Machado–Joseph disease: from genetic variability to clinical heterogeneity) বিষয়ের ওপর পিএইচডি সম্পন্ন করেন। এরপর তিনি স্পেন এবং নেদারল্যান্ডসে পোস্টডক প্রশিক্ষণ গ্রহণ করেন। তিনি বর্তমানে যুক্তরাজ্যের লন্ডনের ইউসিএল কুইন স্কয়ার ইনস্টিটিউট অফ নিউরোলজিতে একজন প্রফেসরিয়াল রিসার্চ ফেলো।

## উল্লেখযোগ্য প্রকাশনা
* 
* 
* 
* 
* 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জাতীয়তা অনুপস্থিত
বিষয়শ্রেণী:ইউনিভার্সিটি অফ দ্য অ্যাজোরসের প্রাক্তন শিক্ষার্থী
বিষয়শ্রেণী:নারী জীববিজ্ঞানী
বিষয়শ্রেণী:২১-শতকের জীববিজ্ঞানী
বিষয়শ্রেণী:আলঝাইমার রোগ গবেষক
কেট আদামালা

**কাটারজিনা (কেট) পি আদামালা** একজন আমেরিকান সংশ্লেষী বা সিন্থেটিক জীববিজ্ঞানী এবং মিনেসোটা বিশ্ববিদ্যালয়-এর বংশগতিবিদ্যার (জেনেটিক্স) অধ্যাপক।

## গবেষণা
আডামালার কাজের ক্ষেত্রগুলোর মধ্যে রয়েছে জ্যোতির্জীববিজ্ঞান (অ্যাস্ট্রোবায়োলজি), কৃত্রিম কোষ প্রকৌশল এবং বায়োকম্পিউটিং।

প্রিবায়োটিক আরএনএ রেপ্লিকেশন বা প্রতিলিপি তৈরির ওপর তার গবেষণা জীবনের উৎপত্তির 'আরএনএ ওয়ার্ল্ড' অনুকল্পের জন্য একটি পরীক্ষামূলক প্রেক্ষাপট প্রদান করেছে। তিনি লিপোসোম বায়োরিয়াক্টর কৃত্রিম কোষ তৈরির ওপরও কাজ করেছেন।

তিনি 'বিল্ড-এ-সেল' (Build-a-Cell) উদ্যোগের প্রতিষ্ঠাতা এবং স্টিয়ারিং গ্রুপের সদস্য, যা কৃত্রিম জীবন্ত কোষ তৈরির একটি আন্তর্জাতিক সহযোগিতা। তিনি সিন্থেটিক কোষ কোম্পানি সিনলাইফ (Synlife)-এর সহ-প্রতিষ্ঠাতা। আদামালা এবং জ্যাক ডব্লিউ. জোস্টাক দেখিয়েছেন যে আদিম প্রোটোসেলগুলোতে এনজাইমবিহীন আরএনএ প্রতিলিপি তৈরি কেবলমাত্র সাইট্রিক অ্যাসিডের মতো দুর্বল ক্যাটায়ন চেলেটরের উপস্থিতিতে সম্ভব।

২০১৭ সালে আদামালা 'লাইফ বাট নট অ্যালাইভ' (Life but not Alive) শীর্ষক একটি টেডএক্স (TEDx) বক্তৃতা দেন যেখানে তিনি মানুষ কীভাবে এবং কেন কৃত্রিম কোষ তৈরি করতে পারে তা ব্যাখ্যা করেন।

## মিরর লাইফ এবং জৈবনীতি গবেষণা

২০২৪ সালের ডিসেম্বরে আদামালা 'সায়েন্স' জার্নালে একটি নিবন্ধ সহ-রচনা করেন যেখানে সম্পূর্ণ কৃত্রিম মিরর-ইমেজ (প্রতিবিম্বিত রূপ) অণুজীব তৈরির ওপর স্থগিতাদেশের আহ্বান জানানো হয়। "মিরর লাইফ" বলতে এমন জীবকে বোঝায় যা প্রাকৃতিক জৈব অণুর ঠিক বিপরীত রূপ (যেমন এল-সুগার এবং ডি-অ্যামিনো অ্যাসিড) দিয়ে গঠিত। আদামালা এবং তার সহ-লেখকরা উদ্বেগ প্রকাশ করেছেন যে এই ধরনের জীব জৈব-নিরাপত্তা ঝুঁকি তৈরি করতে পারে, কারণ এগুলো হয়তো রোগ প্রতিরোধ ক্ষমতা এড়িয়ে যেতে পারে বা বিদ্যমান অ্যান্টিবায়োটিকের প্রতি প্রতিরোধী হতে পারে।

এই বিবৃতিতে ৩৭ জন বিজ্ঞানী স্বাক্ষর করেছেন, যাদের মধ্যে নোবেল বিজয়ী গ্রেগ উইন্টার এবং জ্যাক ডব্লিউ. জোস্টাক রয়েছেন। তারা যুক্তি দিয়েছেন যে এই ক্ষেত্রটি সম্ভাবনাময় হলেও আরও অগ্রসর হওয়ার আগে একটি ব্যাপক ঝুঁকি মূল্যায়ন প্রয়োজন।

## নির্বাচিত প্রকাশনা

* *Engineering genetic circuit interactions within and between synthetic minimal cells* (২০১৬)
* *Programmable RNA-binding protein composed of repeats of a single modular unit* (২০১৬)
* *Collaboration between primitive cell membranes and soluble catalysts* (২০১৬)
* *Non-enzymatic template-directed RNA synthesis inside model protocells* (২০১৩)

## তথ্যসূত্র

## বহিঃসংযোগ
* গবেষণাগারের ওয়েবসাইট
* কেট আদামালা: লাইফ বাট নট অ্যালাইভ টেডএক্স টক
* মাইন্ডস্কেপ পডকাস্ট কেট আডামালার সাথে কৃত্রিম জীবন সৃষ্টি নিয়ে আলোচনা

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:সংশ্লেষী জীববিজ্ঞানী
বিষয়শ্রেণী:আমেরিকান জৈব প্রকৌশলী
বিষয়শ্রেণী:আমেরিকান জ্যোতির্জীববিজ্ঞানী
বিষয়শ্রেণী:ওয়ারশ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মিনেসোটা বিশ্ববিদ্যালয়ের শিক্ষক
কারিন ব্রায়ান

**কারিন রইসিন ব্রায়ান**  নিউজিল্যান্ডের একজন সমুদ্রবিজ্ঞান শিক্ষাবিদ এবং ২০১৯ সাল পর্যন্ত তিনি ওয়াইকাটো বিশ্ববিদ্যালয়ের একজন পূর্ণ অধ্যাপক। তিনি এনভায়রনমেন্টাল রিসার্চ ইনস্টিটিউটের পরিচালক হিসেবেও দায়িত্ব পালন করছেন।

## শিক্ষাগত কর্মজীবন
১৯৯৭ সালে ডালহৌসি বিশ্ববিদ্যালয় থেকে 'বার-ট্র্যাপড এজ ওয়েভস' শীর্ষক থিসিসের মাধ্যমে পিএইচডি সম্পন্ন করার পর, ব্রায়ান ওয়াইকাটো বিশ্ববিদ্যালয়ে যোগ দেন এবং পরবর্তীতে পূর্ণ অধ্যাপক পদে উন্নীত হন।

ব্রায়ানের কাজের একটি বড় অংশ মানুষের ব্যবহৃত সমুদ্র সৈকত সম্পর্কিত।

২০২২ সালে ব্রায়ান রয়্যাল সোসাইটি অফ নিউজিল্যান্ডের ফেলো নির্বাচিত হন।

## নির্বাচিত কাজসমূহ
* Emami, A., Bryan, K., & De Lange, W. (2019). Spatial patterns in groundwater seepage and surf zone morphology: Muriwai Beach, New Zealand. Journal of Coastal Research: an international forum for the littoral sciences, 35(1), 186–195. doi:10.2112/JCOASTRES-D-17-00180
* Cussioli, M. C., Bryan, K. R., Pilditch, C. A., de Lange, W. P., & Bischof, K. (2019). Light penetration in a temperate meso-tidal lagoon: Implications for seagrass growth and dredging in Tauranga Harbour, New Zealand. Ocean and Coastal Management, 174, 25–37. doi:10.1016/j.ocecoaman.2019.01.014
* Gorman, Richard M., Karin R. Bryan, and Andrew K. Laing. "Wave hindcast for the New Zealand region: nearshore validation and coastal wave climate." New Zealand Journal of Marine and Freshwater Research 37, no. 3 (2003): 567–588.
* Barnard, Patrick L., Andrew D. Short, Mitchell D. Harley, Kristen D. Splinter, Sean Vitousek, Ian L. Turner, Jonathan Allan et al. "Coastal vulnerability across the Pacific dominated by El Niño/Southern Oscillation." Nature Geoscience 8, no. 10 (2015): 801.
* Senechal, Nadia, Giovanni Coco, Karin R. Bryan, and Rob A. Holman. "Wave runup during extreme storm conditions." Journal of Geophysical Research: Oceans 116, no. C7 (2011).
* Coco, Giovanni, Nadia Senechal, A. Rejas, Karin R. Bryan, S. Capo, J. P. Parisot, Jenna A. Brown, and Jamie HM MacMahan. "Beach response to a sequence of extreme storms." Geomorphology 204 (2014): 493–501.
* Gorman, Richard M., Karin R. Bryan, and Andrew K. Laing. "Wave hindcast for the New Zealand region: deep‐water wave climate." New Zealand Journal of Marine and Freshwater Research 37, no. 3 (2003): 589–612.

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:ওয়াইকাটো বিশ্ববিদ্যালয়ের শিক্ষাবিদ
বিষয়শ্রেণী:নিউজিল্যান্ডের নারী শিক্ষাবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ডালহৌসি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নিউজিল্যান্ডের সমুদ্রবিজ্ঞানী
বিষয়শ্রেণী:নিউজিল্যান্ডের নারী লেখক
বিষয়শ্রেণী:রয়্যাল সোসাইটি অফ নিউজিল্যান্ডের ফেলো
ক্যারল আর্মার

**ক্যারল আর্মার** এএম একজন অস্ট্রেলীয় গবেষক যিনি হাঁপানি বা অ্যাজমা বিষয়ে বিশেষজ্ঞ, এবং তিনি ফার্মাকোলজি বা ঔষধতত্ত্বের একজন ইমেরিটা অধ্যাপক হিসেবে সিডনি বিশ্ববিদ্যালয়ে কর্মরত ছিলেন। তাঁর গবেষণা কোষীয় স্তরের তদন্ত থেকে শুরু করে স্বাস্থ্য ব্যবস্থায় হাঁপানি গবেষণার প্রয়োগ পর্যন্ত বিস্তৃত। ক্যারল অস্ট্রেলিয়ান রেসপিরেটরি কাউন্সিলের গবেষণা কমিটির সদস্য ছিলেন। ২০১২ সালে উলকক ইনস্টিটিউট-এর নির্বাহী পরিচালক পদে যোগদানের আগে তিনি এনএইচএমআরসি গবেষণা কমিটির সদস্য এবং সিডনি বিশ্ববিদ্যালয়ের গবেষণা বিভাগের প্রো-ভাইস চ্যান্সেলর ছিলেন। তিনি ২০২৪ সালে অবসর গ্রহণ করেন।

## সম্মাননা

* ২০০৫ – ফেলো, ফার্মাসিউটিক্যাল সোসাইটি অফ অস্ট্রেলিয়া
* ২০০৭ – গবেষণার জন্য অস্ট্রালেশিয়ান ফার্মাসিউটিক্যাল সায়েন্স অ্যাসোসিয়েশন মেডেল
* ২০১৯ – "চিকিৎসা শিক্ষা এবং হাঁপানি ব্যবস্থাপনায় উল্লেখযোগ্য অবদানের জন্য" অর্ডার অফ অস্ট্রেলিয়া-এর সদস্য নিযুক্ত হন
* ২০২০ – তরুণ গবেষকদের অসামান্য মেন্টর হিসেবে অস্ট্রেলিয়ান মিউজিয়াম ইউরেকা পুরস্কার লাভ করেন

## গবেষণা
আর্মারের গবেষণার বিষয় হলো হাঁপানির প্যাথোফিজিওলজি বা রোগতত্ত্বের মৌলিক কোষীয় এবং আণবিক অধ্যয়ন, এবং দীর্ঘস্থায়ী রোগ ব্যবস্থাপনার জন্য কমিউনিটি ফার্মেসির নতুন মডেল ব্যবহার করা।

## নির্বাচিত কাজসমূহ

* Armour, C., Bosnic-Anticevich, S., Brillant, M., Burton, D., Emmerton, L., Krass, I., ... & Stewart, K. (2007). Pharmacy Asthma Care Program (PACP) improves outcomes for patients in the community. *Thorax*, *62*(6), 496-592.
* Armour, Carol & Lemay, Kate & Saini, Bandana & Reddel, Helen & Bosnic-Anticevich, Sinthia & Smith, Lorraine & Burton, Deborah & Song, Yun & Alles, Marie & Stewart, Kay & Emmerton, Lynne & Krass, Ines. (2011). Using the Community Pharmacy to Identify Patients at Risk of Poor Asthma Control and Factors which Contribute to this Poor Control. The Journal of asthma : official journal of the Association for the Care of Asthma. 48. 914-22.
* Armour, Carol & Reddel, Helen & Lemay, Kate & Saini, Bandana & Smith, Lorraine & Bosnic-Anticevich, Sinthia & Song, Yun & Alles, M & Burton, Deborah & Emmerton, Lynne & Stewart, Kay & Krass, Ines. (2012). Feasibility and Effectiveness of an Evidence-Based Asthma Service in Australian Community Pharmacies: A Pragmatic Cluster Randomized Trial. The Journal of asthma: official journal of the Association for the Care of Asthma. 50.
* Armour, C. L., Reddel, H. K., Lemay, K. S., Saini, B., Smith, L. D., Bosnic-Anticevich, S. Z., ... & Krass, I. (2013). Feasibility and effectiveness of an evidence-based asthma service in Australian community pharmacies: a pragmatic cluster randomized trial. *Journal of Asthma*, *50*(3), 302-309.

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:অর্ডার অফ অস্ট্রেলিয়ার সদস্য
বিষয়শ্রেণী:সিডনি বিশ্ববিদ্যালয়ের শিক্ষক
ক্লিওফে এলসা কালদেরন

**ক্লিওফে এলসা কালদেরন** (২৬ অক্টোবর ১৯২৯ - ১৯ মার্চ ২০০৭) ছিলেন একজন আর্জেন্টাইন তৃণতত্ত্ববিদ।

## কর্মজীবন

তিনি বুয়েনোস আইরেস বিশ্ববিদ্যালয়-এ লরেঞ্জো পারোদির অধীনে পড়াশোনা করেন।

১৯৭১ সালের অক্টোবরে কালদেরন মাঠ পর্যায়ে কাজ করার সময় ঘাসের একটি নতুন গণের জীবিত নমুনা সংগ্রহ করেন; গণটির নাম তার নামানুসারে রাখা হয়েছিল: *[[Calderonella]]*।

১৯৭৬ সালে কালদেরন ব্রাজিলের বাহিয়াতে সহকারী তালমন সোয়ারেস ডস সান্তোসের সহায়তায় *[[Anomochloa]]* পুনরায় আবিষ্কার করেন। এই ক্রান্তীয় বনের ঘাসটি শনাক্ত করার মাধ্যমে কালদেরন বিস্তারিত অঙ্গসংস্থানিক ও শারীরস্থানিক অধ্যয়নের জন্য নমুনা সরবরাহ করেন যা নিশ্চিত করে যে এটি একটি ঘাস।

## নির্বাচিত কর্মসমূহ
* পারোদি, লরেঞ্জো আর. এবং কালদেরন, ক্লিওফে ই.। ১৯৬১। *Estudio histotaxonómico del género Lygeum (Gramineae)*। Revista Argentina de Agronomía। বুয়েনোস আইরেস।
* কালদেরন, ক্লিওফে ই. এবং সোডারস্ট্রম, থমাস আর.। ১৯৬৭। *Atas do Simpósio sôbre a Biota Amazônica*। ন্যাশনাল রিসার্চ কাউন্সিল। রিও ডি জেনেইরো, ব্রাজিল।
* সোডারস্ট্রম, থমাস আর. এবং কালদেরন, ক্লিওফে ই.। জুন ১৯৭১। Insect Pollination in Tropical Rain Forest Grasses। Biotropica। ওয়াশিংটন, ডি.সি.।
* কালদেরন, ক্লিওফে ই. এবং সোডারস্ট্রম, থমাস আর.। ২৬ মার্চ ১৯৭৩। Morphological and anatomical considerations of the grass subfamily Bambusoideae based on the new genus Maclurolyra। Smithsonian Institution Press। ওয়াশিংটন, ডি.সি.।
* কালদেরন, ক্লিওফে ই. এবং সোডারস্ট্রম, থমাস আর.। ১৩ ফেব্রুয়ারি ১৯৮০। The genera of Bambusoideae (Poaceae) of the American Continent: keys and comments। Smithsonian Institution Press। ওয়াশিংটন, ডি.সি.।

## তথ্যসূত্র

## বহিঃসংযোগ
* ক্লিওফে কালদেরন কে ছিলেন? - ইউটিউব

বিষয়শ্রেণী:২০শ শতাব্দীর আর্জেন্টাইন উদ্ভিদবিদ
বিষয়শ্রেণী:তৃণতত্ত্ববিদ
বিষয়শ্রেণী:১৯২৯-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:আর্জেন্টাইন নারী উদ্ভিদবিদ
বিষয়শ্রেণী:বুয়েনোস আইরেসের বিজ্ঞানী
বিষয়শ্রেণী:স্মিথসোনিয়ান ইনস্টিটিউশনের ব্যক্তিত্ব
বিষয়শ্রেণী:২০শ শতাব্দীর আর্জেন্টাইন নারী লেখক
বিষয়শ্রেণী:২০শ শতাব্দীর আর্জেন্টাইন নারী বিজ্ঞানী
বিষয়শ্রেণী:বুয়েনোস আইরেস বিশ্ববিদ্যালয়ের প্রাক্তন শিক্ষার্থী
গেইল অ্যাটকিনসন

**গেইল মারি অ্যাটকিনসন** (জন্ম ১৯৫৭) একজন কানাডীয় ভূকম্পবিদ। তিনি ইউনিভার্সিটি অফ ওয়েস্টার্ন অন্টারিও-র একজন প্রাক্তন অধ্যাপক এবং ভূমিকম্পের ঝুঁকি ও ভূমি কম্পন সংক্রান্ত কানাডা রিসার্চ চেয়ার। ২০১৪ সালে ভূমিকম্পের মাত্রা এবং দূরত্বের ভিত্তিতে ভূমির কম্পন পূর্বাভাস প্রদানের মডেল তৈরির ক্ষেত্রে আন্তর্জাতিকভাবে নেতৃত্ব দেওয়ার জন্য অ্যাটকিনসনকে রয়্যাল সোসাইটি অফ কানাডা-র ফেলো হিসেবে নির্বাচিত করা হয়।

## প্রাথমিক জীবন এবং শিক্ষা
অ্যাটকিনসন ১৯৫৭ সালে জন্মগ্রহণ করেন। তিনি ১৯৭৮ সালে কার্লটন ইউনিভার্সিটি থেকে ভূতত্ত্ব ও পদার্থবিজ্ঞানে ব্যাচেলর অফ সায়েন্স ডিগ্রি সম্পন্ন করেন। এরপর তিনি ইউনিভার্সিটি অফ ওয়েস্টার্ন অন্টারিও থেকে সিভিল ইঞ্জিনিয়ারিংয়ে মাস্টার্স ডিগ্রি অর্জন করেন। উচ্চশিক্ষা শেষে তিনি ক্লোন লিওনফ কনসাল্টিং ইঞ্জিনিয়ার্স এবং এক্রেস ইন্টারন্যাশনাল লিমিটেডে কাজ করেন। পরবর্তীতে তিনি ইউনিভার্সিটি অফ ব্রিটিশ কলাম্বিয়া এবং জিওলজিক্যাল সার্ভে অফ কানাডায় রিসার্চ ফেলোশিপ পালন করেন। অবশেষে তিনি ওয়েস্টার্ন অন্টারিও বিশ্ববিদ্যালয়ে ফিরে আসেন এবং ১৯৯৩ সালে ভূ-পদার্থবিজ্ঞানে পিএইচডি ডিগ্রি লাভ করেন।

## কর্মজীবন
পিএইচডি শেষ করার পর অ্যাটকিনসন কার্লটন ইউনিভার্সিটিতে আর্থ সায়েন্স পড়াতে শুরু করেন। এই পদে থাকাকালীন তিনি উত্তর আমেরিকা জুড়ে বাঁধ, বিদ্যুৎ কেন্দ্র এবং অন্যান্য স্থাপনার ভূমিকম্প সহ্য করার ক্ষমতা পরীক্ষা করেন। ২০০১ সালে তিনি ধ্বংসাত্মক ভূমিকম্পের আগাম সতর্কবার্তা দেওয়ার জন্য একটি জাতীয় ব্যবস্থা তৈরির জন্য তহবিল লাভ করেন। এই ব্যবস্থা প্রতিষ্ঠার জন্য তিনি কানাডা জুড়ে স্ট্র্যাটেজিক অবস্থানে ৯০টি সিসমিক প্রোব স্থাপনের তদারকি করেন, যা স্যাটেলাইটের মাধ্যমে ডেটা সেন্টারের সাথে যুক্ত ছিল। এই সময়ে তিনি পোলারিস নামক একটি যৌথ উদ্যোগের সভাপতি হিসেবেও দায়িত্ব পালন করেন। ২০০৪ সালের মধ্যে তার গবেষণা দল অন্টারিও, ব্রিটিশ কলাম্বিয়া এবং নর্থওয়েস্ট টেরিটোরিসে ৭০টি সিসমিক যন্ত্র স্থাপন করে। তার কাজের স্বীকৃতিস্বরূপ তিনি ওন্টারিও প্রিমিয়ার'স রিসার্চ এক্সিলেন্স অ্যাওয়ার্ড লাভ করেন।

অ্যাটকিনসন ২০০৭ সাল পর্যন্ত কার্লটনে ছিলেন এবং এরপর ইউনিভার্সিটি অফ ওয়েস্টার্ন অন্টারিওতে ভূমিকম্পের ঝুঁকি ও ভূমি কম্পন সংক্রান্ত কানাডা রিসার্চ চেয়ার হিসেবে যোগদান করেন। ২০০৭ সালে তিনি সিসমোলজিক্যাল সোসাইটি অফ আমেরিকা থেকে উইলিয়াম বি জয়নর মেমোরিয়াল লেকচারার হিসেবে মনোনীত হন। ২০১০ সালে তিনি মধ্য কানাডায় সংঘটিত ভূমিকম্পের ঝুঁকি সম্পর্কিত একটি দেশব্যাপী গবেষণায় অংশ নেন। ভূমিকম্পের প্রতি তার আগ্রহের কারণে তিনি ন্যাচারাল সায়েন্সেস অ্যান্ড ইঞ্জিনিয়ারিং রিসার্চ কাউন্সিল, ট্রান্সআল্টা এবং ন্যানোমেট্রিক্সের সাথে অংশীদারিত্বে একটি বহুমুখী গবেষণা কর্মসূচি প্রতিষ্ঠা করেন।

২০১৪ সালে তাকে রয়্যাল সোসাইটি অফ কানাডার ফেলো নির্বাচিত করা হয়। এর দুই বছর পর তিনি জে তুজো উইলসন মেডেল লাভ করেন। ২০১৮ সালে তাকে গবেষণায় সাফল্যের জন্য হেলমুথ প্রাইজ প্রদান করা হয়। ২০২০ সালে তিনি ইঞ্জিনিয়ারিং সিসমোলজিতে তার অসামান্য অবদানের জন্য হ্যারি ফিল্ডিং রিড মেডেল লাভ করেন। তিনি ২০২০ সালে অবসর গ্রহণ করেন এবং ব্রিটিশ কলাম্বিয়ায় চলে যান।

## ব্যক্তিগত জীবন
অ্যাটকিনসন এবং তার স্বামীর দুই সন্তান রয়েছে।

## তথ্যসূত্র

## বহিঃসংযোগ
*

বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
বিষয়শ্রেণী:কার্লটন ইউনিভার্সিটির শিক্ষক
বিষয়শ্রেণী:কার্লটন ইউনিভার্সিটির প্রাক্তন শিক্ষার্থী
বিষয়শ্রেণী:ইউনিভার্সিটি অফ ওয়েস্টার্ন অন্টারিওর প্রাক্তন শিক্ষার্থী
বিষয়শ্রেণী:ইউনিভার্সিটি অফ ওয়েস্টার্ন অন্টারিওর শিক্ষক
বিষয়শ্রেণী:কানাডা রিসার্চ চেয়ার
বিষয়শ্রেণী:রয়্যাল সোসাইটি অফ কানাডার ফেলো
নাবিসা উম্মল

**এ. নাবিসা উম্মল** (৩০ জুন ১৯৩১ - ৬ মে ২০২৩) ছিলেন একজন ভারতীয় শিক্ষাবিদ, বক্তা, সমাজকর্মী এবং কেরালার কমিউনিস্ট পার্টি (মার্কসবাদী) রাজনীতিবিদ। তিনি ছিলেন মালয়ালম ভাষায় স্নাতকোত্তর ডিগ্রি অর্জনকারী প্রথম মুসলিম মহিলা। তিনি ১৯৮৭ সালে বাম গণতান্ত্রিক ফ্রন্টের সমর্থনে কাজাকুটম বিধানসভা কেন্দ্র থেকে স্বতন্ত্র প্রার্থী হিসেবে কেরালা বিধানসভায় নির্বাচিত হন।

## জীবনী
নাবিসা উম্মলের জন্ম ১৯৩১ সালের ৩০শে জুন, বর্তমান কেরালার তিরুবনন্তপুরম জেলার আত্তিঙ্গলের কাল্লানভিলায়। তাঁর বাবা ও মা ছিলেন যথাক্রমে তামিলনাড়ুর ভূতপাণ্ডির বাসিন্দা আসানুম্মাল এবং একজন পুলিশ কনস্টেবল খাদের মইদীন। তাঁদের পাঁচ সন্তানের মধ্যে নাবিসা ছিলেন সর্বকনিষ্ঠ। আত্তিঙ্গল সরকারি বালিকা উচ্চ বিদ্যালয়ে পড়াশোনা করার পর, নাবিসা উম্মল তিরুবনন্তপুরম মহিলা কলেজ থেকে বিএ এবং এমএ ডিগ্রি অর্জন করেন। তিনি মালয়ালম ভাষায় অর্থনীতি, রাজনীতি এবং ইতিহাস অধ্যয়ন করেন। তিনি মালয়ালম ভাষায় স্নাতকোত্তর ডিগ্রি অর্জনকারী প্রথম মুসলিম মহিলা ছিলেন।

তিরুবনন্তপুরম মহিলা কলেজে প্রাক-বিশ্ববিদ্যালয় অধ্যয়নরত অবস্থায় নাবিসা নেড়ুমঙ্ঘাটের একজন সৈনিক হুসেন কুঞ্জুকে বিয়ে করেন। এই দম্পতির ছয় সন্তান ছিল। 

## কর্মজীবন
১৯৫৫ সালে, পড়াশোনার পর, নাবিসা তাঁর মাতৃ-শিক্ষায়তনে তৃতীয় শ্রেণীর জুনিয়র লেকচারার হিসেবে যোগদান করেন। এরপর তিনি কেরালার পাঁচটি জেলার সাতটি কলেজে লেকচারার হিসেবে কাজ করেন এবং পরে সরকারি কলেজ মালাপ্পুরমে অধ্যক্ষ হিসেবে পদোন্নতি পান। এরপর নাবিসা মহিলা কলেজে ফিরে আসেন, যেখানে তিনি প্রথমে অধ্যাপক, তারপর মালয়ালম বিভাগের প্রধান এবং তারপর অধ্যক্ষ হন। নাবিসা কলেজের মালয়ালম বিভাগের প্রথম মহিলা অধ্যক্ষ ছিলেন। তিনি ১৯৮৬ সালে তিরুবনন্তপুরমের ইউনিভার্সিটি কলেজের অধ্যক্ষ হিসেবে অবসর গ্রহণ করেন।

স্কুলে পড়া সময় থেকেই নাবিসা একজন ভালো বক্তা ছিলেন। সেই সময় শরিয়া বিতর্ক নিয়ে তাঁর বক্তৃতা শুনে ই এম এস নাম্বুদিরিপাদ তাঁকে কেরালা বিধানসভায় প্রতিদ্বন্দ্বিতা করার জন্য আমন্ত্রণ জানান। তিনি ১৯৮৭ সালে বাম গণতান্ত্রিক ফ্রন্টের সমর্থনে স্বাধীন প্রার্থী হিসেবে কাজাকুটম বিধানসভা কেন্দ্র থেকে প্রতিদ্বন্দ্বিতা করেন এবং কেরালা বিধানসভায় নির্বাচিত হন। ১৯৯১ সালের নির্বাচনে, তিনি বাম গণতান্ত্রিক ফ্রন্টের প্রার্থী হিসেবে প্রতিদ্বন্দ্বিতা করেন কিন্তু কমিউনিস্ট মার্কসবাদী দলের এমভি রাঘবনের কাছে হেরে যান। ১৯৯৫ সালে, তিনি নেড়ুমঙ্ঘাট পৌর কর্পোরেশনে নির্বাচিত হন এবং চেয়ারপারসন হন।

নাবিসা রাজ্য পরিকল্পনা উপদেষ্টা কমিটি, আইএমজি গভর্নিং বডি, কেরালা এবং এমজি বিশ্ববিদ্যালয়গুলির পরীক্ষা বোর্ড, পাবলিক লাইব্রেরি কমিটি, পাবলিক আণ্ডারটেকিং কমিটি এবং কেরালা পিএসসি প্রশ্ন প্রণয়ন কমিটির সদস্য হিসেবেও দায়িত্ব পালন করেছেন।

## মৃত্যু
২০২৩ সালের ৬ই মে তারিখে ৯২ বছর বয়সে নাবিসা নেড়ুমঙ্ঘাটের পাথামকাল্লুতে নিজের বাসভবনে মারা যান। 

## পুরস্কার এবং সম্মাননা
২০০০ সালে, নাবিসা নারী ক্ষমতায়নের জন্য কেন্দ্রীয় সরকারের পুরস্কারে ভূষিত হন। 

## তথ্যসূত্র

বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:কেরল বিধানসভার সদস্য ১৯৮৭-১৯৯১
বিষয়শ্রেণী:কেরলের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:২০২৩-এ মৃত্যু
বিষয়শ্রেণী:১৯৩১-এ জন্ম